
KITANGULIZI 





Nitaanza kwa kusema kuwa, katika kitangulizi hiki, 
sitatoa maoni yoyote juu ya mchezo huu. Nitawaachia 
wale watakaousoma na kuutazama kutoa maoni yao— 
“ikiwa ni ya sifa au ila. Na bila shaka maoni yao yatakuwa 
yenye thamani kwangu mimi na kwa wasomaji wengine wa 
mchezo huu. 

Hata hivyo, ningependa kueleza kuwa Kinjeketile ni 
mtu aliyeishi kweli. Jina lake lilikuwa Kinjeketile Ngwale. 
Aliishi Ngarambe, Tanzania ya Kusini. Hata katika 
kijitabu kimoja cha historia kinachosimulia vita vya Maji 
Maji, ametajwa.! 

Lakini Kinjeketile wa mchezo—Kinjeketile—siye yule wa 
historia. Kinjeketile wa mchezo ni kiumbe cha sanaa, na 
Kinjeketile wa historia ni binadamu. Ingawa wanasha- 
—bihiana kwa mambo au vitendo, watu hawa ni tofauti. 
Na ingawa mengi yaliyomo katika mchezo huu ni ya 
kweli na yamo katika historia, lakini vile vile mengi ni ya 
kubuni. Kwa hiyo ikiwa kuna mgongano baina ya mchezo 
huu na yale yanayoelezwa na historia, historia isifanywe 
ni kipimo cha kupimia mafanikio ya mchezo huu. Kwani 
Sanaa na historia ni mambo mbalimbali. Sanaa haihesabiwi 
kuwa imekosa ikiwa haipatani na historia bali hutolewa 
makosa ikiwa imegongana na “sheria” za sanaa. 

Hapo mwanzo wa karne hii, mabepari wa Kijerumani 
walianzisha kulimisha pamba huko Tanzania ya Kusini. 
Waliwalazimisha Wamatumbi kufanya kazi katika ma- 
1 Historical Association of Tanzania Paper No. 4, Records of the Maji 
— Maji Rising, Part 1 (Nairobi, East African Publishing House, 1969) 


by G. C. K. Gwassa and John Iliffe., 
Tafsiri ya kitabu hiki ni yangu mwenyewe. 

shamba yao. Pamba iliyopatikana ilipelekwa Ujerumani. 
Kama anavyosema kibarua mmoja aliyeteswa na mabepari 
hao, “Wakati wa kilimo kulikuwa na dhiki sana. Sisi 
vibarua tulioshikwa tulikaa mstari wa mbele, tukilima. 
Nyuma yetu kulikuwa na mnyapara, kazi yake kutupiga 
inzirani. Nyuma ya mnyapara alikuwa jumbe, na kila 
jumbe alisimama nyuma ya watu wake hamsini. 
Na nyuma ya majumbe alisimama Bwana Kinoo mwe- 
nyewe. Lo! Hapo shuhudia kifo”.? 

Mjerumani alipofika nchini, akaamrisha Wamatumbi 
kulipa kodi. Watu walijibu, “Hutudai kitu. Hatuna deni 
kwako. Ikiwa wewe mgeni unataka kukaa nchi hii basi ni 
lazima wewe utuombe sisi. Na sisi tutakwambia utoe 
sadaka kwa miungu. Wewe utatoa chochote, na sisi tuta- 
ifanyia karamu miungu kwa niaba yako; tutakupa ardhi 
na wewe utakuwa na mahali pa kukaa. Lakini siyo sisi 
wenyeji tukupe wewe sadaka. Hilo haliwezekani hata 
kidogo'.? 

Juu ya dhiki zote walizozipata—dhiki ya njaa, dhiki ya 
maonevu, dhiki ya kulimishwa na kupigwa—watu wali- 
stahamili wakavumilia kwa sababu hawakuweza kupigana 
kwani hawakuwa na umoja. Vile vile walijua kuwa nguvu 
ya Mjerumani ilikuwa kubwa. Wakangoja. 

“Katika mwaka wa 1904 akaja mtume, jina lake 
Kinjeketile. Karibu na kwao Ngarambe kulikuwa na 
bwawa la maji katika kijito cha Mto Rufiji. Kinjeketile 
alipandwa na pepo aitwaye Hongo aliyekuwa akikaa katika 
bwawa hilo.” 

Kinjeketile aliwafundisha Waafrika maana ya umoja, 
akawapa moyo kwa nguvu ya maji. Waafrika wakawa na 
umoja na nguvu. Watu wengi waliosikia jina lake kwa njia 
ya “nywiywila' walikuja kumuunga mkono. 

Suki 5. uk, 94 0k3 

Kwa ufupi, nimejaribu kudokezea juu ya mambo matatu. 
Kwanza, kuonyesha nini yalikuwa maoni ya Wamatumbi 
chini ya utawala huu wa ukatili, hasa kuonyesha uhusiano 
baina ya watawala na watawaliwa. Pili, nimejaribu kuonye- 
sha picha ya jumuia ya wakati huo (1890-1904), hali yake 
na migogoro yake. Tatu, nimejaribu kudokezea juu ya hali 
ya uchumi ya wakati huo ambapo Tanzania ilikuwa 
inanyang'anywa mazao yake. Watu walikuwa wakilima, 
lakini malipo yao yalikuwa hafifu. Tena iliwabidi walipe 
kodi. Kwa hivyo kilichosalia katika malipo yao haki- 
kutosha kununulia chakula, na maadam wao wenyewe 
walikuwa hawawezi kulima katika mashamba yao, ilikuwa 
lazima wapate taabu ya njaa. 

Taabu hizi zote, migogoro hii yote ndiyo baadhi ya 
misingi ya mchezo huu. Kwani malalamiko haya ndiyo 
yaliyochochea chuki dhidi ya Wajerumani katika mioyo 
ya Waafrika. 

Mwishowe, napenda kutaja imani ya Wamatumbi kwa 
ufupi. Wao wanaamini kuwa kuna Mungu mmoja. Yeye 
ni mweza, na yeye tu ndiye mwenye uwezo juu ya maisha 
na mauti. 

Chini ya Mungu huyu mmoja kuna miungu mingi. 
Miungu hii ina mizimu ambayo nayo ina uwezo juu ya 
binadamu katika mambo mengi, lakini siyo katika mambo 
ya maisha na mauti. 

Kuna pepo vile vile. Hawa wanakaa mizimuni au mahali 
pengine. Wanaweza kuwa na uhusiano na mizimu, lakini 
si lazima. Hongo ni pepo. Kulikuwa na Hongo mganga, 
lakini anayetajwa katika mchezo huu ni Hongo pepo. 
Hongo ana vipawa vingi juu ya binadamu, lakini hana 
kipawa cha maisha. Hongo, katika mchezo huu, anaonyesha 
vipawa vyake hasa anapompanda Kinjeketile. Vile vile 
Hongo ni mjumbe baina ya Mungu, mizimu na Kinjeketile, 

kama alivyo Kinjeketile ni mtu baina ya watu na Hongo, 
miungu, mizimu na Mungu: 


Mungu— miungu— mizimu— Hongo— Kinjeketile— watu. 

KWA WACHEZAJI 


Baina ya maonyesho mawili kusipite wakati. Pazia lisi- 
tumiwe. Kitendo cha onyesho lililokwisha kiendelee katika 
onyesho la pili. 

Kuliwezesha jambo hili; kwanza tuligawanye jukwaa 
sehemu nne za kuchezea. Hivyo ni kusema kwamba jukwaa 
moja liwe na majukwaa manne. Sehemu hizi zitatumika 
katika mchezo mzima na siyo katika sehemu moja, au 
sehemu fulani ya mchezo tu. 


AB 
E C 


Jukwa linavyoonekana toka juu. 


Jukwaa tumeligawanya sehemu nne kubwa, AB, C, D 
na E. Kila sehemu inaweza kubadili maana katika mchezo. 
Kwa mfano sehemu D inaonyesha (a) nje ya nyumba ya 

Kinjeketile, na vile vile (b) chumba cha Kinjeketile (Onyesho 
la Tano uk. 23). Sehemu C inaonyesha (a) nje ya nyumba 
ya Kitunda na (b) vile vile inaweza kutumika kwa kazi 
nyingine. Sehemu AB inaonyesha (a) njia inayotoka 
Na sehemu E inaonyesha porini—mahali pa mafundisho 
ya kupigana. 

Sehemu hizi za jukwaa zinatumika moja moja au mbili 
pamoja. Mfano ambapo sehemu mbili za jukwaa zinatu- 
mika pamoja ni wakati wa kulicheza Onyesho la Sita, 
ukurasa 30: 

Kinjeketile yupo chumbani—yupo D. 

Watu wanafanya mkutano kujua kwa nini na mpaka lini 

Sehemu mbili za jukwaa AB, na D, zinatumika wakati 
mmoja. 

Labda nitoe shauri namna gani tunaweza kutoka Onyesho 
la Kwanza (Sehemu ya Kwanza) kwenda Onyesho la Pili: 


KITENDO 


Jambo la mwisho linalotokea katika Onyesho la Kwanza 
ni hili: Bi Kitunda, mumewe, na mtoto wake (waliopo 
mahali C) wanatazama moshi unaotoka katika nyumba ya 
Kinjeketile (mahali D). Bi Kitunda anasema hivi: 
“Ajabu hii” (wanatazama moshi huku wanaondoka). 
Hayo ni maneno ya mwisho ya Onyesho hilo. Wanafanya 
ifuatavyo: 
(a) Wanaingia nyumbani mwao (mahali C). Hakuna 
mtu katika majukwaa yote. 
(b) Taa zinazima pote isipokuwa mahali D. Mahali 

D panabaki na taa kidogo. Halafu... 
(c) Giza kabisa. 
(d) Katika giza hili tunamuona mtu na kizinga cha 
moto, anapita AB anakuja C kumwita Kitunda. 
(e) Kitunda anatoka kwake C. 
(f) Mkutano (uk. 4) unafanywa AB—chini ya taa 
za ufinyo. 
Tumesha toka Onyesho la Kwanza, tupo Onyesho la Pili. 
Nimejaribu kuonyesha umbile la kitendo katika mchezo 
huu. Vile vile nimejaribu kutoa mashauri vipi tunaweza 
kuucheza mchezo huu bila ya kuwa na mapumziko mengi 
baina ya maonyesho mawili. Haya ni mashauri tu. Wache- 
zaji wanaweza kuyafuata au kuyaacha. 

JUU YA LUGHA 


Katika mchezo huu nimetumia aina nne za matamshi ya 
maneno ya Kiswahili. Mbili katika aina hizi zinatumiwa na 
Kinjeketile peke yake. Kwa mfano, anapohubiri anatumia 
aina moja (tazama uk. 14) ambayo matamshi yake ni kama 
ya Mswahili yeyote; na anapoongea na Kitunda (tazama 
uk. 19) anatumia aina nyingine ambayo matamshi yake ni 
kama ya Wamatumbi wengine. 

Wamatumbi na Wazaramo wanatofautiana katika kuta- 
mka baadhi ya maneno ya Kiswahili. Kwa mfano, ikiwa 
neno lina t baada ya m, Wamatumbi hulitamka kwa n. 
Ndiyo nikaandika ntu badala ya mtu. Vile vile Wamatumbi 
r huitamka kama /—kwa mfano, husema nzuli badala 
ya nzuri. Na ikiwa neno linaanza kwa h1—kwa mfano 
hata kidogo—Wamatumbi hutamka ata kidogo; yaani 
hawaitamki h. Ama Wazaramo, wao hutamka nzuri na 
hata kama kawaida. 

Wanawake nao wana maneno fulani ambayo huyatumia 
kwa maana iliyo tofauti na yanavyotumiwa na wanaume. 
Kwa mfano maneno kama babu na mwenzangu yalivyotu- 
miwa katika ukurasa wa 2. 

Nisemapo hivi sikusudii kusema kuwa katika maisha yao 
ya kila siku Wamatumbi au Wazaramo husema hivi. 
Misemo hii nimeibuni mimi katika mchezo huu kwa sababu 
maalum ingawa nafikiri tunaweza vile vile kusikia misha- 
baha yake katika maisha ya kila siku. 

Nimetumia aina hizi kwa sababu mbili kubwa—sababu 
ya kutofautisha, na sababu ya kuunganisha. Sababu ya 
kutofautisha ni kama ifuatavyo: kutofautisha hali mbali- 
mbali za Kinjeketile, kutofautisha makabila na kuto- 

fautisha baina ya wanawake na wanaume. Lugha ya 
Kiswahili inakubali matumizi haya. 

Sababu ya kuunganisha kwa ufupi ni hivi: kumuunga- 
nisha Kinjeketile na Wamatumbi wenziwe. Kinjeketile 
anapotumia aina ya Kiswahili, kama ile ya ukurasa wa 14 
hupambanuka na Wamatumbi wenziwe; huwa ana tambo 
kubwa zaidi. Lakini anapotumia aina ile ya Kiswahili 
kinachotumiwa na Wamatumbi wengine tambo lake lina- 
pungua; anakuwa mmoja wao. 

Matumizi ya sawa na serufi ya Kiswahili hayakuwa vio- 
ngozi vyangu nilipokuwa nikiutunga mchezo huu. Nimei- 
tumia lugha kama nilivyokuwa nikiisikia katika sikio langu 
wakati nilipokuwa ninatunga. 


E.N.H. 

Kinjeketile 





Sehemu I 
INYESHO 1 


Kijiji cha Ngarambe (Rufiji) 


Njia inakwenda mtoni. Bibi Kitunda na mtoto wake, Chausiku, 
wanatoka kuchota maji. 


CHAUSIKU: Mama tazama—nyumba ya Kinjeketile! Moshi! 

BI KITUNDA: Pengine anapika. Ebu chungulia. (Mtoto 
anakwenda. Hajafika mbali) Ludi, Chausiku! Ludi, 
anakuja ntu. (Mtoto anarudi, anachukua mtungi wake). 

BI KITUNDA: Habali, Bi Kinjeketile ? 

BI KINJEKETILE: Nzuli, nzuli. Salama? 

BI KITUNDA: Salama tu. Leo watu hawajaludi mpaka 
sasa. Wamechelewa. 

BI KINJEKETILE: Shamba la Bwana Kinoo limezidishwa 
ukubwa sasa. Kila ntu, nasikia, kapata mahali pakubwa 
zaidi. 

BI KITUNDA: Bule tu. Hata huyo mume wangu akiludi 
sina cha kumpa. Nimetafuta walau muhogo, hata 
sikupata; na mizizi inatisha. Ntoto wa Bi Bobali amekufa 
—kwa hiyo hiyo mizizi. 

BI KINJEKETILE: Kweli Bi Kitunda. Hata mimi naona 
taabu kupata chakula. Njaa. 

BI KITUNDA: Isiwe njaa nanna gani, wanaume wenyewe 
wote wanalima shambani kwa Bwana Kinoo? Njaa 
itakosa wapi? 

BI KINJEKETILE: Kweli unayosema. 














2 Kinjeketile 


BI KITUNDA: Mwenzangu huna hata kisamvu au kihogo 
unigaiye ? 

BI KINJEKETILE: Sina, babu. 

BI KITUNDA: Basi sisi tulipoona moshi tukafikili unapika. 

BI KINJEKETILE: Moshi ule... Kinjeketile huyo anafanya 
kafala. Kajifungia ndani leo siku ya ngapi sijui. 

BI KITUNDA: Kweli mimi simuoni. Lakini nanna gani 
yeye anaweza kukaa ndani bila kwenda shambani? 

BI KINJEKETILE: Sijui, pengine amekwenda. Mimi sendi 
kuntazamatazama. 

BI KITUNDA: Siku moja nikankuta ntoni peke yake. Mimi 
nilikwenda kalibu akuniona. Alikuwa anafata nto una- 
kotokea. Anatazama maji kama hajayaona. 

BI KINJEKETILE: Kabadilika sana. Analosema mimi 
silisikii. Aya kwa heli. 

BI KITUNDA: Kwa heli. (Wanaachana. Kimya. Bi Kitunda 
na mtoto wake wamebaki peke yao. Wanatazama moshi 
unaotoka kwa Kinjeketile. Mama mtu anamwambia 
mtoto) Katazame wanapika nini. (Chausiku anakwenda 
nyumbani kwa Kinjeketile huku ananyema. Amefika 
akitaka kuchungulia—mara mbio. Mama yake ana- 
mkamata.) 

BI KITUNDA: Nini? 

CHAUSIKU: Nyoka! Nnafukuzwa na nyoka. 

BI KITUNDA: Yuko wapi? 

CHAUSIKU: Nyuma yangu. 

BI KITUNDA: Wapi? 

CHAUSIKU: Nyuma yangu. 

BI KITUNDA: Akuna nyoka, 

Akuna nyoka. 
Tazama! 

Yuko nyoka? 
Akuna nyoka. 








Kinjeketile 3 
CHAUSIKU: Alikuwepo—nimemuona. 
(Kimya. Wanatazama moshi) 
BI KITUNDA: Kinjeketile. 
(Kimya) 


Watu wengi wanarudi kutoka shambani wamechoka, wana- 
msaidia Kitunda. Bi Kitunda anakwenda kwa mumewe. 


BI KITUNDA: Nini kimetokea ? 

BWANA WA KWANZA: Kitunda aliinuka kunyosha 
mgongo. Mnyapala akampiga viboko. Kitunda haku- 
kubali; alikikamata kiboko. Pale pale Jumbe akaja, 
akaamrisha akamatwe atandikwe. 

MNYAPALA: Pale akuna maongozi juu yaliyopita shambani. 
Itakuwa taabu. 

KITUNDA: Niache nimtoe! Oho ... (Anataka kupigana. 
Anafungwa mdomo na bwana wa pili. Anamnong'oneza.) 
BWANA WA PILI: Kumbuka kuna mkutano leo, watu 
wamekwisha kuja. Imani. Imani. Basi, Bwana Mnyapala. 

Yamekwisha. Basi. 

MNYAPALA: Asifanye taabu. Kesho mapema kazini. 
(Mnyapala anaondoka. Watu wengine wanakwenda mtoni. 
Kitunda na Bi Kitunda wanakwenda kwao. Chausiku angali 
anautazama moshi.) 

KITUNDA: Unatazama nini? 

BI KITUNDA: Chausiku alikwenda kalibu na nyumba ya 
Kinjeketile, akafukuzwa na nyoka. 

KITUNDA: Nilitaka sana kuonana na Kinjeketile, lakini, 
leo alipata mahali mbali na mimi. 

BI KITUNDA: Alikuwa shambani? 

KITUNDA: Nimemuona mtu kama yeye ... Yeye hasa, 
lakini kwa mbali. 

BI KITUNDA: Mkewe kasema yuko ndani anafanya kafala. 














4 Kinjeketile 


KITUNDA: Mimi nimemuona leo! 
BI KITUNDA: Ajabu hii. (Wanatazama moshi huku wana- 
ondoka.) 


ONYESHO JI 


Usiku. Ngulumbalyo anaingia, ameshika kizinga cha moto. 
Anakwenda kuelekea nyumba ya Kitunda. 


NGULUMBALYO: (Anaita) Bwana Kitunda! 

KITUNDA: Nakuja. (Anatokea) Je Ngulumbalyo, tayali ? 

NGULUMBALYO: Tayali. (Anainua mwenge wake; kwa 
upande mwengine tunaona mwenge. Na upande wa tatu 
tunaona mwenge vile vile. Baadaye kila upande anatoka 
mtu mmoja. Wanakuja pole pole. Wote wanne wana- 
kutana kati kati. Watu waliochukua vizinga wanafifia 
gizani.) 

MKICHI: Kinjeketile yuko wapi? 

KITUNDA: Sifikili kama Kinjeketile atakuja leo. Siku 
nyingi sana hatujaongea. Namuona kwa mbali tu. 
Naona tuanze. 

MKICHI: Toka mala ya kwanza kukutana mpaka leo 
akuna moja lililofanyika. Akuna moja tulilofanya. 
Udongo mwekundu bado yupo nchini kwetu. Bado 
zaidi amechukua nchi yetu. Ameichukua kwa nguvu. 
Sisi kama wanawake tunantazama tu. Anatulimisha kwa 
nguvu. Sisi tunantazama tu. Anatudai kodi. Sisi tuna- 
ntazama tu. Anatudai sisi kodi? Ilikuwa sisi tundai yeye 
kodi, lakini apana! Sisi kama wanawake tumekaa 
tunantazama. Kuntazama huku mpaka lini? Tutakaa 
hivi hivi huku tunateswa katika nchi yetu mpaka lini? 

MNGINDO: Tumuondoe—Tukate shauli sasa hivi—Vita. 
Akuna jingine. 





Kinjeketile 5 


KITUNDA: Kusema maneno unayosema ni lahisi. Sote sisi 
tunataka Njelumani aondoke. Lakini tutamuondoaje? 
Kwanza yeye ana silaha, sisi atuna. Jambo la kufanya 
ni kuanza kukusanyakusanya silaha—kuiba bunduki 
za askali, kunyang'anya, kufanya chini juu ili tupate 
silaha. Hili haliwezi kufanyika mala moja. Tena basi 
itakua vigumu kulifanya maana hivi sasa kuna vibalaka 
chungu nzima. Utakachofanya, akina askali au Mnyapala 
kesha sikia. Tumeshikwa na njaa, na njaa hii inatufanya 
tuuzane. Kwa hiyo kuyapeleka mambo hayo mbio mbio 
haifai. Tuna maadui, na katika sisi wenyewe kuna 
maadui. 

MNGINDO: Sasa ndio umesema nini? 

KITUNDA: Tusubili, tupange. Tumengonjea muda 
mwingi... 

MZEE: Sasa kupigana! Sasa vita tu, akuna jingine! 
Tufanye kafala kwa wazee na mizimu, na Hongo atatu- 
saidia. 

KITUNDA: Hongo pepo mkubwa. Lakini hana mamlaka 
juu ya kifo na uhai wa binadamu. 

MZEE: (akisimama) Maneno unayosema ni ya hatali. 

KITUNDA: Hatukuja hapa kuongea habali ya Hongo. 
Tumekuja hapa kukata shauli nini tufanye. 

MKICHI: Na wewe unasema nini juu ya haya? 

KITUNDA: Mimi nimekwisha sema—tungojee mpaka 
tupate silaha. 

MKICHI: Hiyo ni sababu ya uoga. Lakini toka lini 
Mmatumbi akawa shujaa. 

MZEE: Hatukuja hapa kugombana juu ya kabila. 

KITUNDA: Mwache aseme tena na nitamfanya ajijutie 
maisha yake. 

MKICHI: Wewe mwananke! Wamatumbi waoga! (Kitunda 
anamrukia Mkichi. Wote chini.) 








6 Kinjeketile 


KITUNDA: Nitakuonyesha ... ah ... nita ... kuonye 
. sha nani mwananke. Mkichi kama ... utanipa 
taabu mimi. 
MKICHI:... Mtumwa wa ah...ah... Kinoo. Mmatumbi 
.m... shenzi. (Mkichi anakimbilia mkuki. Kitunda 
anachomoa kisu. Wanawindana. Mngindo anaingilia kati.) 
MNGINDO: Tumekuja kutoka mbali kuungana, sio kupi- 
gana. Ikiwa sisi wenyewe kwa wenyewe tunataka kuuana, 
tutawezaje kupigana na udongo mwekundu? 


(Kimya. Wanakaa kama kwanza.) 


KITUNDA: Jambo la kwanza lazima tuungane, tuwe kitu 
kimoja. 

MKICHI: Jambo la kwanza ni kupigana—vita. 

MZEE: Vita bila sisi kuwa kitu kimoja kwanza, haiwezekani. 

MNGINDO: Tufanye suluhu (anawanasihi). 

KITUNDA: Mimi tayali kufanya suluhu na Nkichi. Lakini 
sisi tuliyo hapa hatutoshi kufanya vita peke yetu. Lazima 
tuwaambie Wazalamo. 

MNGINDO: Mzalamo kasema zamani. Ikiwa kupigana 
atapigana peke yake. Lakini hawezi kuungana na 
Mngindo. Kama anajiona bora kuliko sisi, mwache. 

KITUNDA: Walufiji je? 

MKICHI: Walufiji wanasema wao tayali. Ikiwa tukianza 
vita wao watatusaidia. 

KITUNDA: Hiki ni kinyume cha mambo. Atuwezi kupi- 
gana bila kwanza kuungana. Tuungane alafu tufanye 
vita. Watu kidogo kama sisi tutamalizwa mala moja. 
Nimesikia habali ya bunduki kubwa inayomwaga lisasi 
kama nchanga. 

MKICHI: Umesikia au umeona? 

KITUNDA: Sipendi unavyoniuliza. 

MNGINDO: (Anamtazama Mkichi. Kitunda anawaona.) 
Anauliza tu. 

KITUNDA: Kama munalo la kusema, semeni. 

MNGINDO: Mkichi amekuuliza—-je, hiyo bunduki umeiona 

au umeisikia ? 

KITUNDA: Nimeisikia. 

MKICHI: Tumesikia kuwa ulikwenda Kilwa. 

KITUNDA: Nilikwenda Kilwa kuntazama ndugu yangu. 
Alikuwa matatani selikalini. 

MKICHI: Na wewe ukamsaidia. 

MNGINDO: Watu wanasema kama ukienda Kilwa na 
maelezo fulani unapewa chochote. Udongo mwekundu 
anatoa pesa nyingi kupata habali. 

KITUNDA: Una maana kusema mimi nitaweza kuwauzeni 
nyinyi nyote pamoja na watu wangu? 

MKICHI: Kuna watu wanalipwa kuzuia makabila yasi- 
ungane kufanya vita. 

KITUNDA: Ningalikuwa ntu wa Nzungu ningelikuwa hivi? 
(Anaonyesha majeraha mgongoni.) 

MKICHI: Kwa nini unasita katika shauri hili la vita? 

KITUNDA: Vifo vya watu—maelfu kwa maelfu ya watu. 

MKICHI: Afazali kufa kuliko kukaa hivi tunatawaliwa, 
tunalimishwa kama wanyama. Njaa moja kwa moja kwa 
sababu hatuwezi kulima. Tunamulimia Bwana Kinoo 
tu. Afazali kufa kama maisha haya. 

KITUNDA: Afazali hayo kuliko kupigana na kupoteza 
maisha ya watu wote. Baadaye wale waliobaki wapate 
yale yale au zaidi kuliko yaliyowakuta mwanzo. 


(Kimya) 


MNGINDO: Tumekata shauri gani? 
KITUNDA: Kuna moshi! Naona moshi! Penye moshi 
pana moto. Kalibu kutakuwa na moto. 

MNGINnNDO: Moto wa mbali hauunguzi. 
KITUNDA: Sijui nini la kusema. Siwezi kufikili moshi 
mtupu. 


Mtu anakuja mbio—na kizinga cha moto. 


NGULUMBALYO: Mnyapala anakuja. 

MNGINDO: Sasa tunasemaje ? Tukate shauri upesi. 

MKICHI: Hatuwezi kusema lolote sasa. Lazima tukutane 
tena. 

KITUNDA: Nitakuleteeni habali—upesi wanakuja. 


Wanaondoka. Kitunda anakwenda kwake. 


ONYESHO II 


Mnyapala anaingia, amechukua kurunzi. Nyuma kuna 
mwenziwe amechukua inzirani. Mnyapala anapiga hodi. 


MNYAPALA: Hodi! Hodi! Fungua. Hodi! Fungua. 

KITUNDA: (anatoka) Habali, Bwana Mnyapala ? 

MNYAPALA: Nzuli, Bwana Kitunda. 

KITUNDA: Je? 

MNYAPALA: Bwana askali—hata bwana Thabiti kakubali 
—bwana askali, kama nilivyokuwa nikisema, kuwa 
amesema unaweza kupumzika kesho. 


(Kimya) 
Unaweza kukaa hata siku mbili. 
KITUNDA: Zamu yetu bado siku mbili tu, kwa hiyo 
akuna haja. 
MNYAaPaLaA: Lakini siku mbili kidogo? Fikilia, siku mbili 
bila kazi. 
KITUNDA: Na wewe unataka nifanyeje ? 

MNYAPALA: Tuazime mtoto wako (anamtazama Chausiku). 
KITUNDA: (kamvamia) Kuadi mkubwa wewe! Umetoa 
heshima yako yo—yote kuwakuadia mabwana zako. 


Wanavirigizana chini. Mwenziwe Mnyapala kaja kusaidia. 
Kupata nafasi kampiga Kitunda inzirani. Bibi Kitunda na 
Chausiku wamekuja kumvamia yule mwenye inzirani. Kabla 
hawajaweza kumnyang'anya kiboko, yule Bwana kapata 
nafasi ya kuitumia. Kamtandika kiboko Chausiku. Cha pili. 
Chausiku anatapatapa kwa uchungu wa inzirani. Yule 
Bwana anamkamata Bi Kitunda—wanakabana wote chini. 
Kuona hivi Kitunda anamwacha Mnyapala aliyekuwa aki- 
kabana naye. Anamrukia yule Bwana. Mnyapala anakuja 
kwa nyuma. Anampiga gongo Kitunda. Kitunda anaanguka. 
Amezimia. Bwana anainuka, taabani. Bi Kitunda anakwenda 
kumtazama mumewe. Mnyapala anamchukua Chausiku 
ambaye anapigana lakini amezidiwa nguvu. 


CHAUSIKU: Ma...ma...! 


Bi Kitunda anakwenda kumsaidia mwanawe. Bwana anampiga 
kiboko. Anampiga tena. Mnyapala anamchukua Chausiku. 
Bi Kitunda anakwenda kumtikisa mumewe. Mnyapala na 
Bwana hawaonekani. Bi Kitunda analia kimya kimya juu 
ya mwili wa mumewe. Watu wanakuja kumsaidia. 


BI KITUNDA: Tokeni! Tokeni, wanawake wakubwa nyi! 
Vijitu viwili vinawatisheni—nyinyi nyote. Mmetawaliwa 
miili mpaka mioyo. Eti nyinyi wanaume kweli. Kweli 
Wamatumbi. Hata kidogo. Wanawake tu, nyinyi! 
Nnalimishwa—ndiyo. Wake zenu wanachukuliwa— 
ndiyo. Watoto wenu wanachukuliwa—ndiyo. Watu wa 
ndiyo. Sasa mmekuja kufanya nini? Mmejificha mpaka 
wametoka mabwana. Nnakuja kama wezi—kuja kuni- 
saidia. Sitaki nsaada wenu. Tokeni! 

(Wanarudi pole pole) 


Ndiyo, nendeni makwenu! Tokeni! (analia) Tokeni! 
(Anatoa hamaki zake juu ya mwili wa mumewe. Anampiga, 
huku anasema) Anka! Anka! (Anachoka. Anamlalia huku 


analia kimya kimya.) 








Sehemu II 


ONYESHO 1 


Mabibi wawili wanaonekana wanaota jua mbele ya nyumba 
zao huku wanaongea. 


BIBI 1: Bado siku ngapi vile kumaliza zamu yetu katika 
shamba la Bwana Kinoo? 

Afazali, waume hao wapumzike—walau kama kidogo. 
Huyo mume wangu akiludi shambani huntamani. 

BIBI 1: Na yeye hakutamani (wanacheka). 

BIBI 11: Siyo hivyo, na maana kuwa amekuwa amechoka— 
anajitupa kitandani kama nzigo. Hata kama kitu cha 
kula anakataa. 

BIBI 1: Mama Chausiku leo yuko wapi? 

BIBI 11: Kenda shambani kulima badala ya mumewe. 
Mumewe ngonjwa kupigwa alivyopigwa jana. 

BIBI 1: Masikini Chausiku! Na huyu Mnyapala kwenda 
kumpelekea yule askali ntoto wa watu. 

BIBI 11: Sasa angefanyaje ? 

BIBI 1: Basi ndipo kunchukua ntoto wa watu nchanga 
mbichi bado kwenda kumpelekea askali—ndiyo nini? 

BIBI 11: Kama angekataa angekiona chake. 

BIBI 1: Afazali walivyonchagua Kitunda kuwa nkubwa wa 


Mara wananyamaza. Mlango wa Kinjeketile unafunguka. 
Wanawake wanasimama taratibu. Kinjeketile anakuja mbele 
pole pole, haoni mtu. Anaanza kuuzunguka ule uwanja 
taratibu. Pole pole mwendo unazidi mpaka unakuwa ni ngoma. 

Anacheza ngoma, huku anauzunguka ule uwanja. Bibi I 
kuona vile, anakwenda kumwita Kitunda. Chausiku anatokea. 
Kitunda, mwanawe wa kiume—wote wanatazama ngoma. 
Mara Kinjeketile kanyamaza kucheza. Kakauka kama 
mpingo. Taratibu anapiga magoti. Mkono wake wa kulia 
uko juu ya goti la kushoto, na mkono wake wa kushoto 
Juu ya goti la kulia, kama aliyefungwa pingu. Mikono yake 
imechopolewa, na hali imekaa vile vile kama iliyofungwa 
pingu, inatazama juu. Kinieketile amevutwa ameanguka 
kifudifudi, mikono mbele, anaburutwa. Kuona vile, Kitunda 
na mwanawe wa kiume wanakwenda kumkamata miguu ili 
kumzuia asiburutwe. 


KINJEKETILE: Niacheni! Niacheni! Mnaniumiza! Niacheni 
nende! 


Wanamwacha huku anaburutwa kwenda upande wa mtoni. 
Hawaonekani juu ya jukwaa. 


(Kimya) 
(Sauti kutoka nje ya jukwaa) 


BI KINJEKETILE: Mbona haludi! Jamani mbona haludi, 
ntu hawezi kukaa ndani ya maji... 

KITUNDA: Haifai kusema ivyo. Nyamaza. 

BI KINJEKETILE: Haludi! Haludi! 

KITUNDA: Nkamate! Anataka kujitosa—nkamate! 

BI KINJEKETILE: Niache! Niache! 

KITUNDA: Talatibu! Talatibu. 

BI KINJEKETILE: Niache! Niache! 

KITUNDA: Nyamaza! Nyamaza! Haifai ivyo. 

MTOTO WA KITUNDA: Ngoja mimi nakwenda kumfuatia. 

KITUNDA: Ngoja tukaite watu wengine. Kwanza tunlu- 
dishe Bi Kinjeketile nyumbani. 

Tunaona wanarudi kutoka mtoni—Bi Kinjeketile anasaidiwa 
na mabibi wengine. 


MABIBI: Usilie dada. Twende nyumbani. Kulia hakusaidii 
kitu. Ndivyo alivyopenda Mungu. 


Wanampeleka nyumbani kwake. Kitunda anakwenda kwake; 
anatoka na ngoma; anaipiga kwa nguvu. Ananyamaza, 
anasikiliza, anapiga tena kwa nguvu. Kwa mbali tunasikia 
ngoma inamjibu. Anaichukua ngoma ndani; ngoma ya pili 
tunaisikia kwa mbali inalia. 


(Giza) 


ONYESHO JI 


Watu wengi wamekusanyika. Kwa mbali tunasikia vilio vya 
wanawake. 


MTU 1: Tumengojea siku nzima. Naona vema sasa tuzike tu. 

KIZEE 1: Nanna gani bwana we? Utanzikaje ntu hajafa? 

MTU 11: Ntu gani anaweza kukaa ndani ya maji siku moja 
nzima? Toka jana saa kama hizi mpaka leo? 

MTU 1: Huyu kachukuliwa na chunusi tu. 

KIZEE 11: Chunusi hakai katika nto, bwana we! Chunusi 
anakaa bahalini. Chunusi pwani. 

MTU li: Aa—maneno gani? Chunusi wamo katika mito 
vile vile. 

KIZEE 11: Aa—hakai ntoni malufuku. 

KIZEE II: Unajua nini bwana... 

KITUNDA: Hebu tusikilizane. 

KIZEE JIl: Chunusi anakaa... 

KITUNDA: Hebu jamani tusikilize... 

MTU 1: Sikilizeni jamani. 

KITUNDA: Imekuwa bahati kwetu kuwa mambo haya 
yametokea siku kama ya leo, ambapo zamu yetu sham- 
bani kwa Kinoo imekwisha jana. Kwa hiyo tujalibu 
tena kutafutatafuta pembeni za nto; pengine tutayaona 
maiti yake. Ingawa watu wengi jana usiku walisema kuwa 
Kinjeketile kachukuliwa na Hongo... 

MTU HI: Hata mimi nasema ivyo ivyo, huyu ni Hongo. 

KIZEE li: Hongo hachukui watu. Hongo anapanda 
kichwani. 

KIZEE: Aha! Maneno gani... 

KITUNDA: Hebu tusikilizane, jamani. Mimi nasema tuanze 
kutafuta hivi sasa. 

MTU 1: Sasa joto sana. 

MTU II: Ama kweli joto sana. Joto hili ajabu, leo tu. 
Juakali ;.: 

MTU TI: Tungojee jua lipepe kidogo. Jua sasa kali sana— 
sijaona jua kali nanna hii hata siku moja. 


Wanalitazama jua. Mara sauti ya Kinjeketile inasikikana. 
Watu wanastuka, wanageuka; wanamwona Kinjeketile 
amekauka, mwili wake mkavu na mgumu kama mpingo. 
Upande wa kushoto amechukua kikaango kidogo—kina 
maji. Upande wa kulia ameshika usinga. 


KINJEKETILE: Jua limetoka. Tazameni jua limetoka. 
Linaangaza na kuzagaza nuru yake. Nuru yake itatutia 
mwangaza. Nuru yake itaondosha moshi na kiza, kiza 
kilichomficha Mrufiji asionekane na Mngoni. Moshi 
ulioziba macho ya Mrufiji yakawa hayamtazami Mma- 
tumbi. Jua hili litatoa moshi na kiza hiki. Jua hili litatoa 
baridi iliyofanya kila kabila lijikunje. 


Huku Kinjeketile anasema, anapita kati ya watu. Ana- 
pompita Kitunda, Kitunda anapiga magoti. Anaigusa nguo 
ya Kinjeketile. Anatazama mikono yake mikavu. Anaigusa 

tena nguo—kumbe ni kavu haina maji! Anashangaa. Ana- 
mtazama. Watu wengine walipomwona Kitunda kapiga 
magoti na wao wakapiga magoti. 


Jua litatia joto katika miili yetu, joto la huruma katika 
mioyo yetu. Chuki itaondoka katika nyuso zetu, badala 
yake kutakuwa na mapenzi. Mapenzi haya yatatuunga- 
nisha tutakuwa kitu kimoja. Tutakuwa mwili mmoja 
na, kama ilivyo katika mwili, kidole kikijikwaa, mwili 
mzima unahisi maumivu. Mmatumbi akipigwa, Mzaramo 
ndiye atapiga kelele za maumivu. Mrufiji akiteswa ataona 
adhabu. 
Tukifika daraja hii tutakuwa kitu kimoja. Tutakuwa 
wamoja? 

Watu: Ndiyo. 

KINJEKETILE: Eh? 

WATU: Ndiyo. 


Wakati wote huu Kinjeketile amekauka. Maneno anayosema 
ni kama yanatoka katika sanamu. 


KINJEKETILE: Baada ya kuwa kitu kimoja, baada ya 

kuwa mwili mmoja tutakuwa watu wa Seyyid Said. 
Udongo mwekundu atapigwa na atatolewa nchini. Na 
sisi tutakuwa watu wa Seyyid Said. 
Haya ni maji—maji ya maisha. Hii ni silaha yetu. Huu 
ni usinga—usinga wa nguvu. Mwenye kunywa na 
kupakaa maji haya hatadhurika na chochote. Risasi 
itakuwa maji juu ya mwili wa mwenye kutumia dawa hii. 
Sasa nguvu tunazo. Hizi dawa, haya maji ni nguvu zetu. 
Radhi za mizimu tunazo. Waliopo huko Bokero wana- 
sema neno moja tu. Mfukuzeni udongo mwekundu. 


(Kelele na vigelegele) 

Lakini. (kimya) Kumfukuza Mzungu lazima vita. 

WATU: Vita! Vita! 

KINJEKETILE: Lakini, kabla ya vita lazima tuwe na 
umoja. 

WATU: Umoja! Umoja! 

KINJEKETILE: Basi tuanze nywiywila. Tupeleke habari 
Kichi, Rufiji, Ungoni na bara za Donde. Habari za maji. 
Habari za vita. Nani watajitolea kueneza nywiywila ? 


Vijana wanne wanajitokeza. Kinjeketile anachukua unga wa 
mahindi kidogo kutoka mfukoni mwake. Anauchanganya 
na maji kidogo. Anawapa wale vijana. Mmoja mmoja 
wanapiga magoti mbele yake. Anawapa kidogo kula, nyingine 
anawatia kichwani, anawagusa na usinga. 


Nendeni kama upepo—kusini, kaskazini, mashariki, 
magharibi. Toeni habari! Wasioamini waambie waje 
hapa na watakubali sauti ya mzee wao. Mzee wao aliye- 
kufa tutamfufua, tutamwita kutoka Bokero aseme nao, 
nao wataamini. Yote haya ni nguvu ya maji. Ni dawa 
ya maji. 

WOTE: Maji! 

Maji! 
Maji! Kinjeketile! 
Maji! Kinjeketile! Maji! 

KINJEKETILE: (kakauka kama mpingo) Moshi, kulikuwa 
na moshi. Ukungu, kulikuwa na ukungu. Lakini baada 
ya moshi kutakuja nuru ya moto. Baada ya ukungu 
kutakuja mwangaza wa asubuhi. Moshi na ukungu 
ulikuwa ni chuki na ujinga, ulikuwa udhaifu ulioiba 
nuru ya umoja. Ilikuwa chuki iliyoziba nuru ya mapenzi, 
mapenzi baina ya Mmakonde na Mmatumbi, Mpogoro 
na Mzaramo. Chuki ilikuwa kiza. Kila mtu alikuwa 
bwana kwa mwenziwe. Mmatumbi alijiona bora kuliko 

Mngoni, Mzaramo bora kuliko Mkichi. Hiki kilikuwa 
kiza. Tutoke kizani. 
Nimepewa maji. Nimekuleteeni maji. Maji haya yata- 
chipuza umoja. Maji haya yatazamisha chuki. Sote 
tutakuwa kitu kimoja. Maji! 

WOTE: Maji! Maji! 

KINJEKETILE: Umoja! 

wote: Umoja! 

KINJEKETILE: Hapana ukabila! 

WOTE: Hapana ukabila! 


(Kimya) 
KINJEKETILE: Halafu tukipata umoja na nguvu, nini? 
(Kimya) 


Tumpige na tumfukuze udongo mwekundu, aliyekuja 
kutudhili na kiboko. 


(Kelele na vigelegele) 
Tutampigaje ? 
(Kimya) 


Tujifundishe njia za vita. Tujifundishe kutumia bunduki. 
Tujipange tuwe askari—askari wetu wenyewe. Tukisha 
kuwa na nguvu—nguvu zetu wenyewe—ndiyo tupigane 
na udongo mwekundu. Kitunda. 

KITUNDA: Nipo hapa. 

KINJEKETILE: Juu yako kufundisha vijana wetu, na wote 
wanaotaka, namna ya kupigana. 

KITUNDA: Lakini... 

KINJEKETILE: Juu yako. 

KITUNDA: Ndiyo. 

KINJEKETILE: Njoo. (Anamzingua kwa maji na kumpa 
kidogo kunywa.) Usiwe na hofu. Musiwe na hofu, wazee 

wapo nyuma yetu. Na haya maji ni silaha yetu. Maji ya 
maisha. Maji haya yatamlainisha simba. Juzi nime- 
kukamatieni simba wawili kwa kukuonesheni maji haya 
yataifanya risasi chembe ya mchanga juu ya vifua vyenu. 
Maji haya yatamtoa Mzungu. 

WOTE: Maji! Maji! Maji! Maji! 

KINJEKETILE: Chukueni na aminini maji ya maisha. 
Chukueni maji ya nguvu. Chukueni na aminini maji 
yanayotia ushujaa. 

Watu: Maji! Maji! Maji! Maji! 

KINJEKETILE: Sasa twendeni mtoni kutoa shukrani na 
kuabudu. Tuwashukuru wazee. Tushukuru mizimu. 
Tumshukuru Hongo. 

WATU: (huku wanamfuata Kinjeketile) Maji! Maji! 


ONYESHO II 


Usiku, Kitunda anangoja. Kinjeketile anatoka nyumbani 
kwake. Kitunda anamwona, anamfuata. 


KITUNDA: Nilikuwa nakungoja. 

KINJEKETILE: Ulijuaje kuwa nitatoka? 

KITUNDA: Najua kama, usiku, kama saa hizi unatoka 
kwenda ntoni. 

KINJEKETILE: Umejuaje? 5 

KITUNDA: Siku moja—zamani kidogo—sikupata usingizi, 
basi nikatoka nje. Ilikuwa joto jingi sana ndani, mala 
nikakuona wewe unatoka vile vile unaelekea njia ya 
ntoni. Siku ya pili vile vile. Siku ya tatu nikakungojea 
nikaona vile vile. 

KINJEKETILE: Je, nini shida yako? 

KITUNDA: Nimekungojea hapa kwa sababu kila nikitaka 
kuongea nawe sikupati. Basi nimeona nikungojee hapa. 

KINJEKETILE: Hm? 

KITUNDA: Nina shida mbili tatu hivi. 

OKINJEKETILE: Hm? 

KITUNDA: Ulipotoka majini nguo zako zilikuwa kavu. 
Nilizigusa, zilikuwa kavu kabisa! Kwa hiyo... 

KINJEKETILE: Kwa hiyo? 

KITUNDA: Nilikuwa ninatiwa ziki katika moyo wangu na 
jambo hili... 

KINJEKETILE: Huamini? 

KITUNDA: Ninaamini, lakini, inawezekana? 

KINJEKETILE: Sijui vipi ilivyotokea, lakini inawezekana. 
(Kimya.) Mbona unanitazama kama hunijui? 

KITUNDA: Nakuona kama siye Kinjeketile. Uso wako 
laini, siyo nkavu. Hata kimo—umekuwa mfupi kidogo. 
(Kinjeketile anataka kuondoka) Bado swali moja. 

KINJEKETILE: Hm? 

KITUNDA: Nani Seyyid Said? 

KINJEKETILE: Mfalme wa Unguja. Unguja inasemekana 
nchi nzuli sana. 

KITUNDA: Nchi ya Waalabu? 

KINJEKETILE: Wapo Waalabu wengi. 

KITUNDA: Hata Kiswahili chao cha Kialabu-alabu? 

KINJEKETILE: Ndio ninavyosikia. 

KITUNDA: Kama ulivyokuwa ukisema wewe unapohutubia, 
na unapofundisha, unasema lugha ngeni—kama Kialabu- 
alabu. 

KINJEKETILE: Mimi? 

KITUNDA: Wewe. 

KINJEKETILE: Mimi? 

KITUNDA: Ulisema kuwa sisi sote tutakuwa watu wa 
Seyyid Said. 

KINJEKETILE: Mimi? Nieleze nilivyosema. Kila kitu, 
tafazali. 

KITUNDA: Ulisema kuwa lazima tuwe kitu kimoja. 
Tukiwa na umoja ndiyo tutaweza kupigana na Nzungu 
na kushinda. Ukasema wazee walio Bokelo wako pamoja 
na sisi. Ukasema tukisha shinda tutakuwa watu wa 
Seyyid Said. 

KINJEKETILE: Tukishinda vita alafu tutakuwa watu wa 
Seyyid Said? Chini ya Seyyid Said? Nilisema ivyo? 

KITUNDA: Ndiyo. Je, unaumwa uso wako? Unakwenda 
wapi? 

KINJEKETILE: Nimedanganywa. Wameniuwa, nimejiuwa 
mimi mwenyewe. Ilikuwa ndoto nikiota! Apana! 
Wamenidanganya. 


(Anapiga ukelele unafika mbinguni na kuanguka chini.) 
(Giza) 


ONYESHO IV 


Watu wengine wana bunduki. Wengine hawana, wana 
magongo. Wanacheza likida kwa mstari kama askari. 
Kitunda aingia. 


KITUNDA: Nyinyi nani? 

WATU: Sisi mibaazi. 

KITUNDA: Eh? 

WATU: Mibaazi. 

KITUNDA: Na kana mibaazi... 

Watu: Tutatambaa. Tutatambaa. Tutatambaa. Tuta- 
tambaa. (Wamejitupa juu ya matumbo yao, huku wana- 
nyemelea adui huku wanatambaa.) 


(Wanasimama) 


KITUNDA: Mumechukua nini? 

WATU: Tumechukua miyanzi. (Wanaonyesha bunduki.) 
KITUNDA: Miyanzi? 

WATU: Ndiyo, miyanzi. 

KITUNDA: Kufanya nini? 

watu: Ua-Ua-Ua-Ua. (Wanapiga bunduki huku wanaua.) 
KITUNDA: Nani? 

WATU: Udongo mwekundu. 


WATU: Udongo mwekundu. (Watu wanacheza. Bwana 
mmoja anakuja kuongea na Kitunda.) 

WANA: Mjumbe wa Wazalamo amefika na watu wake. 
KITUNDA: Wakalibishe. (Kitunda anawaendea wenye ngoma 
—kuzinyamazisha.) Tusikizane. (Kimya. Watu wamenyamaza 
— kucheza wote kwa umoja. Wamesimama mbele katika 
mstari. Umenyoka.) Ndugu zetu Wazalamo wamekuja 
kutuunga nkono. 

WATU: (Furaha na vigelegele). 

KITUNDA: Juzi tumewapokea ndugu zetu wengine. Jana 
wengine. Kila siku jumla yetu inakuwa kubwa na yenye 
nguvu. Na kalibu sasa tutakuwa tayali. 


(Mjumbe wa Wazaramo na watu wake waingia.) 
NGULUMBALYO: Sasa tuko tayali. Tuko tayali kwa vita. 
WATU: Vita! Vita! Vita! 

KITUNDA: Tusikizane. 


(Kimya) 


Kinjeketile hajatoa amli tuanze vita. 
MACHELA: Ametupa maji ya maisha... 

WATU: Ndiyo! Ndiyo! 

MACHELA: Sasa tunangoja nini? Majitunayo... 
BWANA 1: Tena siku hizi haonekani. Tuanze vita! 

KITUNDA: Kiongozi wetu hajatoa amli. Tungoje amli ya 
Kinjeketile. 

NGULUMBALYO: Nguvu tunazo. Maji tunayo. Tuta- 
shindwa kumpiga udongo mwekundu? 

watu: Hatushindwi! 

MJUMBE WA WAZARAMO: Mimi mgeni, lakini ninge- 
penda kusema neno kama ingewezekana. 

KITUNDA: Sasa si ngeni tena, sema tu. Sote wamoja, 
sema tu. 

MJUMBE WA WAZARAMO: Mimi naona afazali tuka- 
onane na Kinjeketile. Mimi nina maneno yangu nili- 
yoambiwa na watu wetu kumwambia yeye. Wewe chukua 
maneno haya, na mimi na maneno yangu, tukamueleze. 
(Kwa watu) Munaonaje ? 

WATU: Ndiyo. Sawa hapo imesemwa! 

KITUNDA: Sawa! 

watu: Sawa! 

KITUNDA: Basi tutawanyike mpaka tutakapoitana na 
kujua jawabu. (Watu wanaondoka, anabaki Kitunda na 
Mjumbe wa Wazaramo.) 

KITUNDA: Je bwana, habali? 

MJUMBE WA WAZARAMO: Nzuri. Tumefurahi sana kufika 
kwenu. 

KITUNDA: Umeleta watu wangapi? 

MJUMBE WA WAZARAMO: Tumekuja watu kama wanane 
tu. Hatukuja wote. Sisi tumekuja namna hii kwa sababu 
tumesikia mpaka sasa mambo haya ni siri. Tumekuja 
kujua lini itakuwa siku yenyewe. Sisi tayari. 

KITUNDA: Sisi tumesikia kuwa nyinyi shaka yenu iko 
upande wa dini. Kwamba nyinyi munamuamini Kolelo 
anayekaa katika milima ya Ulugulu. Kwa vile sisi 
tunamuamini Hongo mwanzo mulikataa kutuunga 
nkono. 

MJUME WA WAZARAMO: Hapo zamani kweli. Lakini 

O nywiywila ilivyotuambia tunatia shaka kuwa Hongo na 

Kolelo wetu ni mmoja, ana majina mawili. Niambie, 

eti kweli Kinjeketile alikaa majini kwa siku moja? 

KITUNDA: Ndiyo. 

MJUMBE WA WAZARAMO: Na alipotoka alikuwa na maji 

na usinga ? 

KITUNDA: Ndiyo. 

MJUMBE WA WAZARAMO: Nguo zake zilikuwa na maji? 

KITUNDA: Ata kidogo! Zilikuwa kavu. 

MJUMBE WA WAZARAMO: Una hakika? 

KITUNDA: Ndiyo. 

MJUMBE WA WAZARAMO: Kwa vipi? 

KITUNDA: Mimi mwenyewe niligusa shuka yake. 

MJUMBE WA WAZARAMo: (anasema kwa hamu) Anayekaa 

majini bila kuguswa na maji Kolelo tu. Bila shaka 

yoyote huyu ni Kolelo. 

KITUNDA: Kabla kwenda kuonana naye, acha kwanza 
nende mimi, nikatoe habali nzuli, nikamueleze yote 

— haya. Siku hizi anajifungia ndani sana. Anafanya kafala. 

MJUMBE WA WAZARAMO: Wewe ndiyo Kitunda? 

KITUNDA: Ndiyo, mimi. 

MJUMBE WA WAZARAMO: Tumesikia kazi yako. (Kimya.) 
Je, unamuamini? 

KITUNDA: Nakwenda kuonana naye sasa. (Anaondoka kwa 

— haraka.) Nitakwita. 


UNYESHO'V 


Chumba giza. Bibi Kinjeketile anaingia na kibatari. 


BI KINJEKETILE: Bwana! Bwana! Ah Bwana, Kitunda 
anataka kukuona. 

KINJEKETILE: Usilete taa kalibu. Ondoa muangaza ... 
Walisema wataleta muangaza ... kutoa kiza ... Lakini 
nimetambua, nimetambua kuwa muangaza wao una hatali 
zaidi. Afazali kiza hiki. Afazali kiza hiki. Afazali utumwa wa 
mwili kuliko utumwa wa akili unaoletwa na muangaza. 
(Anamwona mkewe.) Unataka nini? 

BI KINJEKETILE: Kitunda anataka kuonana na wewe. 
KINJEKETILE: Mwache aje. 


Bibi anatoka nje, mara Kitunda anaingia ndani. 


KITUNDA: Niko hapa. Nimekuja kukuambia kuwa 
Wazalamo wamekuja kujiunga na sisi. 


Kinjeketile anakuja kwa Kitunda. Mwendo wake umebadilika. 
Mwili wake laini, siyo kama mwanzo. Lakini haya maneno 
yamemfurahisha, anamkamata mkono Kitunda na kuutikisa. 


KINJEKETILE: Vizuli, vema sana. 

KITUNDA: Juzi na jana tumekalibisha watu wengi. Mambo 
yanakwenda uzuli. Sasa tuko tayali. 

KINJEKETILE: Tayali! Kufanya nini? (Furaha yake yote 
imemtoka.) 

KITUNDA: Tayali kwa vita. 


(Kimya) 


KINJEKETILE: Watu wangapi unao? 

KITUNDA: Tukisema tuko tayali kufanya vita tutapata 
watu zaidi ya mia tatu. Na tukisha anza vita tu tutapata 
watu wengi. 

KINJEKETILE: Na watu mia tatu, utanshinda Nzungu ? 


(Kimya) 
KITUNDA: Ndiyo. 
KINJEKETILE: Uwongo. 


(Kimya) 

Kwa nini siku hizi unataka sana kupigana vita? Mala 
moja unataka vita. Zamani siyo wewe uliyekuwa ukisema 

— tungoje—tuwe na nguvu? Sasa mala moja unataka vita 

juu juu. Hata ukiwa na watu wanne utafanya vita. 

KITUNDA: Si kweli. 

KINJEKETILE: Kwa nini basi hamu hii? 

KITUNDA: Sasa tunayo maji, na tunao watu, na tunao 

” umoja. 

KINJEKETILE: Usinidanganye, huna lolote. Mtoto wako 
wa kike kachukuliwa kwa nguvu na askali juzi juzi, 

sasa unataka kulipa kisasi. Unataka kuwatumia watu 

hawa kukupigania ugomvi wako. 

KITUNDA: Si kweli, hata si kweli. Si kweli hata neno moja. 


(Kimya kirefu) 


Sasa nifanye nini, niwaambie nini watu wale nje? Watu 
wamekuja kupigana vita, wamekuja kukufuata wewe. 
Niwaambie vita hakuna? Na wewe unawakimbia? 
KINJEKETILE: Siwakimbii. 

KITUNDA: Unawakimbia, unawaogopa. Watu wametoka 
, mbali kukufuata wewena... 

KINJEKETILE: Hawakuja kunifuata mimi! 

KITUNDA: Wamekufuata wewe. Wamekufuata kwa sababu 
 wanakuamini. Na wewe unawakimbia. 

KINJEKETILE: (kwa hamaki) Watu hawaniamini mimi. 
J ji (Sauti ya kawaida) Watu wanaamini maji. Na ulivyosema 
kuwa uwaambie vita hakuna, sikusema hivyo mimi. Si 
kweli. Nimesema tungojee mpaka tuwe na umoja— 
tuwe wengi. 

KITUNDA: Tunao umoja, na watu tupo—wa kutosha— 
wote tayali kwa vita. 

KINJEKETILE: Hamuko tayali kupigana, muko tayali 
kupiganiwa. Pepo, maji ndiyo munayotegemea. Toa 

maji na hamna umoja wala hamna kupigana, muta- 
gombana wenyewe kwa wenyewe, kabila na kabila, 
kama paka na mbwa. 

KITUNDA: Lakini haja gani kutoa maji? Maji tunayo. 
Pepo ni wetu. Hongo ni pepo wetu. Sioni jambo la 
kutia shaka. 

KINJEKETILE: Unajuaje kama huyu ni Hongo, au si 
Hongo. Ikiwa pepo huyu ni wetu, kwa nini anasema 
tutakuwa watoto wa Seyyid Said baadaye? Kwa nini? 
Kwa nini anatusaidia kuntoa Nzungu na kumuingiza 
Mualabu yule? Ikiwa hivyo afazali tukae tu. 

KITUNDA: Unasema kama hupendi watu wapigane. 

KINJEKETILE: Kupigana tupigane, lakini tusitegemee maji. 

KITUNDA: (anamsuta) Wewe ndiye uliyeleta maji. 

KINJEKETILE: Mimi sikuleta maji, mimi... 

KITUNDA: Wewe umeleta maji. Wewe umewakutanisha 
watu wote. Wewe umewafanya watu wakuamini, sasa 
watu wapo chini ya madalaka yako unakataa kuchukua 
mamlaka. 

Au haya yote yalikuwa uwongo? Umetudanganya sote! 
Hukupandwa na Hongo wala na nani. Kwanza kama 
kweli ulikuwa majini mbona nguo zako zilikuwa kavu? 
Nimezihisi mimi mwenyewe, zilikuwa kavu. Jibu. Mbona 
kimya? 

Muongo. Wote ulikuwa uwongo, kutuletea maji hapa 
ili kutudanganya—watu chungu nzima sasa wako tayali 
sasa, kumbe uwongo. Uwongo wako umekukamata. 
Lazima watu waambiwe. (Anatoka kwenda kuwaambia 
watu, lakini ananyamazishwa na ...) 

KINJEKETILE: Waambie, kesho kutakuwa hakuna ntu 
hata mmoja katika uwanja. Na Nzungu atakaa hapa 
milele. 

KITUNDA: (anageuka kwa hamaki) Mnafiki, mzandiki, 

mshenzi mkubwa. 

INJEKETILE: Sijali kuchukiwa na wewe. (Kwa pole pole 
kama anasema na mtoto) Haina maana kupata uhulu 
ili baadaye tuwe watumwa wa mabwana wengine, 
watupande vichwani na kututumia wapendavyo. Ikiwa 
huyu Seyyid Said anaweza kutumiliki akili zetu bila sisi 
wenyewe kujua, akaweza kututumia bila kujua, basi 
yeye ni adui mkubwa kuliko Njelumani. Anaweza 
kututawala hali yupo nje ya nchi. Tungoje tutapata jeshi 
kubwa, tutakuwa na nguvu, siyo nguvu za watu wa nje 
bali nguvu zetu. Tutapigana na tutashinda. Ngojea. 
ITUNDA: Lakini haina haja kungojea. Maji tunayo. 







(Kinjeketile hana la kujibu.) 


KINJEKETILE: Haelewi, haelewi. (Anatikisa kichwa.) Maji 
tumepewa na pepo. Lakini pepo huyu nani—Hongo? 
Ikiwa ni Hongo kwa nini anasema baadaye tutakuwa 
watu wa Seyyid Said? Kwa nini anataka kutuuza sisi 
watoto wake kwa mabwana wengine? Haya ni maswali 
magumu. Hakuna anayeweza kujibu ila Hongo. Nikienda 
kwake pengine ndiye yule anayetaka kutuuza sisi kwa 
Seyyid Said. Na nikiacha anipande ninakuwa siwezi 
kujua. Lazima nipate wahyi kutoka kwa Mungu. 


(Kitunda anastuka.) 


KITUNDA: Unakufulu, wewe huwezi kufika kwa Mungu 
bila kupita kwa Hongo. 


(Kinjeketile anatabasamu.) 
KITUNDA: Humuamini? 
(Kimya) 


KINJEKETILE: Nipe wakati. Ngojeni. 

KITUNDA: Hatuwezi kungoja zaidi. Watu wanataka vita. 
Nguvu ya maji imewapata. Wanataka kuanza vita kesho. 

KINJEKETILE: (anasema mwenyewe kwa mwenyewe) Ntu 
huzaa neno, na neno likawa kubwa kuliko ntu. 

KITUNDA: Hm? 

KINJEKETILE: Apana kitu. Nlete Njumbe wa Wazalamo. 
(Kitunda anakwenda.) Kitunda ? 

KITUNDA: Hm? 

KINJEKETILE: Nani anayetoa uhai na mauti? 

KITUNDA: Mungu. 

KINJEKETILE: Siyo Hongo? (Kitunda anatikisa kichwa.) 
Kwa hiyo lazima tuwe na hakika. Maisha ya watu yapo 
migongoni mwetu. 


Kitunda anaondoka. Kinjeketile anazunguka ndani kama 
mnyama aliye tunduni. Mkewe anaingia. 


BI KINJEKETILE: Bwana! Bwana! 
(Mkewe anamwendea kumtuliza. Kimya.) 


BI KINJEKETILE: Njumbe yupo nje. 

KINJEKETILE: Mwambie aingie. (Bi Kinjeketile anamuacha 
na kutoka nje. Mjumbe anaingia.) 

KINJEKETILE: Kalibu, kalibu. Nimesikia kufika kwako 
nimefulahi sana (wanapeana mkono kwa nguvu). Nime- 
fulahi sana. Abali za Nzizima? 

MJUMBE WA WAZARAMO: Habari njema. Tumesikia 
munayotaka kufanya. Nywiywila imetufikia. Mkubwa 
wetu, Kibasila, kanileta mimi kuja kuonana na wewe 
maana yako mengi tumesikia juu ya maji. Nasikia 
ukinywa maji unaweza kukamata simba. Risasi haikuzuru, 
na mengi uliyosema yametufikia. 

KINJEKETILE: Vema. Je, sasa muko tayali kuungana 
pamoja na sisi? 

IJUMBE WA WAZARAMO: Sisi tupo tayari ikiwa utatujibu 
swali moja tu, na kwa kweli hilo tu ndiyo kipingamizi 
cha kuungana kwetu. 
KINJEKETILE: Hebu tulisikie hilo swali. 
MJUMBE WA WAZARAMO: Hongo na Kolelo ni wamoja? 
(kimya) 
KINJEKETILE: Kwa nini unauliza? 
MJUMBE WA WAZARAMO: Sisi tunamuamini Kolelo. 
Tunaweza kumfuata Kolelo tu. Lakini kila tukisikia 
zaidi habari za huyu Hongo tunaona kuwa huyu Hongo 
kwa kweli ni Kolelo. Kolelo anakaa majini. Na huyu 
vile vile. Alivyokujia, miujiza yake; yote inaonyesha kuwa 
ni Kolelo. Lakini nywiywila imesema kuwa yeye ni 
Hongo. Ikiwa Hongo, sisi hatuwezi kumfuata. Kwa hiyo 
ji | hatuwezi kukuungeni mkono. Lakini ikiwa Kolelo na 
Hongo kwa kweli ni wamoja, kama wanavyosema watu 
, wengine huko kwetu, basi sisi tayari kuwa pamoja na 
nyinyi. 
































(Kimya) 


JUMBE WA WAZARAMO: Hujanijibu. 

KINJEKETILE: Kukujibu nini? 

MJUMBE WA WAZARAMO: Hongo na Kolelo ni wamoja? 
KINJEKETILE: (anaogopa) Ndiyo. Hongo ni jina lingine la 
Kolelo. 

MJUMBE WA WAZARAMO: Sisi tulifikiri hivyo hivyo. 
KINJEKETILE: Mutatusaidia? 

MJUMBE WA WAZARAMO: Siwezi kusema kwa hakika 
lakini mimi nitapeleka watu kumueleza Kibasila na 
wazee kuwa Hongo na Kolelo ni wamoja, ni pepo mmoja. 


MJUMBE WA WAZARAMO: Wataamini tu. 
KINJEKETILE: Uzuli. Vema ... (anamgeukia Mjumbe). 

Fanya kila unaloweza—lazima watuunge! Umesikia ? 
(Mjumbe anashangaa.) Umesikia, lazima! (Anamwomba.) 
Tafazali (anamuacha, anasema peke yake) lazima ... 
lazima. 

MJUMBE WA WAZARAMO: Ndiyo—Nitawaeleza . . . Nita- 
waeleza yote. (Anaondoka.) 


ONYESHO VI 


Upande mmoja wa jukwaa tunamwona Kinjeketile, mbele 
yake kuna moto na vingumba, upande wa pili tunawaona 
wakubwa wanafanya mkutano. 


MKICHI: Tumekutana kumaliza mipango. Mambo yame- 
geuka. Kinjeketile kajiwa na Hongo kama tulivyoona, 
sasa ni juu yake kutuambia lini tuanze vita. 

BWANA: Watu wengi tayali nyuma yetu. Askali wapo 
tayali. Au siyo Kitunda? 

KITUNDA: Watu tayali na wakati umefika. Nafikili 
Mnyapala anaanza kuwa na shaka shaka. 

BWANA: Usiwe na shaka. Yeye anajua, lakini anasaidia 
kwa sili sili, maana hataki askali na akida wajue. 
Wakijua, unajua nini kitatokea. 

KITUNDA: Hii habali nzuli, mimi nilikuwa na wasi wasi. 

BWANA: Ah anajua kabisa, hata mahali pale munapofanyia 
mafundisho anapajua. Lakini sasa zamu yetu kalibu 
itatuludia. Itakuwa hii ibada kila siku na mafunzo ya 
Kinjeketile hayatawezekana, maana itakuwa lazima 
twende shambani. Na hawa watu wanaokuja kuntazama 
Kinjeketile na kutaka maji vile vile lazima wapungue. 

MJUMBE WA WAZARAMO: Hapo sawa—kwa hiyo shauri 
likatwe upesi na kwa haraka. 

MKICHI: Mimi naona kuwa tuanze kupigana. Maji tunayo. 

Kwa nguvu ya maji tutashinda vita. Ndugu zetu Waza- 

ramo wamekwisha kuwa pamoja na sisi. Watu chungu 

nzima wanangojea tuseme tu lini vita. 

TUNDA: Kusema vita itaanza lini hatuwezi. Lazima 

tungojee Kinjeketile kutuambia. 

NGINDO: Lini atatuambia? Tumekaa, tumekaa, tume- 

choka kunngojea. 

KIicHI: Lakini maji tunayo. Ikiwa risasi haituzuru 

tutashindwa vipi sisi? Ikiwa hatufi? 

TUNDA: Unajuaje kuwa hufi ikiwa utapigwa lisasi ? 

IKICHI: Hongo katuletea maji, katupa na razi. 

ZARAMO: Sisi tunamwita Kolelo (kimya). Lakini kama 

alivyonieleza Kinjeketile kuwa Hongo na Kolelo ni 

mmoja, kwa hiyo kama Kolelo katupa maji na ikiwa 

kasema maji ya maisha hatuzuriki basi kweli hatuzuriki. 

Hakuna cha kuogopa. 

ITUNDA: (kimya, anatikisa kichwa). 

KICHI: Sema ulilonalo, Kitunda. 

ITUNDA: (anataka kusema lakini anaghairi. Baada ya 

muda anasema) Tunngojee Kinjeketile. 

AKICHI: Kinjeketile anajifungia ndani hafanyi lolote. 

Anakaa tu. Anasema peke yake, kama mwenda wazimu. 

Hatuwezi kumngoja mtu kama huyu. Nguvu tunazo. 
Maji tunayo. Tunangoja nini? 

ITUNDA: Tungoje siku kidogo. 

NGINDO: Mpaka lini? 

WANA II: Watu wanangojea. Tena hatali akiludi askali 

huko alikokwenda; pengine mambo yatabadilika. 

KICHI: Kabisa. 

ITUNDA: Tumesubili sana. Mumetoka mbali, tumestaha- 

mili mengi... 

KICHI: Watu huko makwetu wanataka kujua nini 

kimetokea. Tuko tumekuja hapa kabla mambo haya ya 

Kinjeketile hayajaanza mpaka yameanza; mpaka ya- 
mefika hivi sisi tumengoja tu. Sasa hatuwezi tena... 
KITUNDA: Mbona unanikata usemi, ngoja nimalize. 
Tumengoja sana. Tungoje siku moja zaidi. Kesho. 
Kesho Kinjeketile kama alivyosema anataka watu wote 
waje katika nkutano. Alafu tukisha, sisi tukutane hapa 
baada ya kutoka huko kwake, kesho siku kubwa tungojee 
ipite. Tafazalini kesho moja... (kimya). 

MnGinDoO: Haya tungoje hiyo kesho. 

wote: (wanasema kwa pamoja) Basi natungojee moja tu. 
Tumekubaliana lakini? Kesho tu! Ikiwa siku moja si 
kitu 

KITUNDA: Hebu tusikilizane, kwa hiyo tumekubaliana 
kungoja kauli ya Kinjeketile tukutane kesho usiku. 
Sawa? 

woTe: Sawa! 

KITUNDA: Basi kesho jamaa, sasa twendeni makwetu. 





Watu wanaondoka. Kinjeketile bado yupo katika mkao 
wake. Mara hutia vitu fulani fulani ndani ya moto halafu 
hukaa kimya bila kutingishika. Giza kwa muda mfupi kabisa. 
Taa zinapowaka tunamwona Kinjeketile kichwa kifuani kama 
mtu aliyelala. Moto umezimika. Kitunda na Bi Kinjeketile 
wanaongea. 


BI KINJEKETILE: Nafikili kapatwa kichaa. Analosema 
sielewi tena. Usiku kucha amekaa hivi hivi, mala anasi- 
tuka anapiga kelele, Sitaki! Sitaki! Au huuliza tu kwa 
nguvu, Wewe nani? Wala hamuoni nani anayemuuliza. 

KITUNDA: Lazima niongee naye. 

BI KINJEKETILE: Bwana! (Anamwamsha.) Bwana! 

KINJEKETILE: (kwa mbali) Nini? 

BI KINJEKETILE: Kitunda anataka kuonana na wewe. 


(Anamuona Kitunda. Anamkamata.) 

INJEKETILE: Bado nipe wakati mwingine. Nipe siku 
moja. Kitunda lazima, na maana tafazali nipeni siku 
nyingine. Ilikuwa karibu nifike. Siku moja zaidi. Siku 
moja. 

ITUNDA: Haiwezekani. Siyo mimi ninaekataa, lakini 
watu hawaoni sababu ya kungojea. Umewapa maji. 
| Wameamini nguvu yake. Wameamini kuwa lisasi 
haziwazulu. Hawaoni kwa sababu gani wangojee. 























(Kimya) 


INJEKETILE: (sauti ya kwa mbali) Binadamu huzaa neno 
—neno hushika nguvu—likawa kubwa—kubwa, kubwa 
likamshinda binadamu kwa ukubwa na nguvu. Lika- 
muangusha. Neno ambalo limezaliwa na ntu likaja 
kuntawala ntu yule yule aliyelizaa. (Kwa Kitunda) 
—Mutanipa siku moja zaidi. 

KITUNDA: Siyo mimi... 

INJEKETILE: (kwa nguvu) Mutanipa siku moja zaidi! 
(Anabembeleza) Watu, Kitunda, maelfu kwa maelfu 
wanaweza kufa kama hatuna hakika, watu wale wote 
sisi itakuwa tumewaua. Mimi nimewaua. Hongo ame- 
waua. Au, tupatane hivi, utapoongoza watu vitani fanya 
kama hakuna kitu kama maji. Panga watu nguvu zao 
siyo wende hovyo hovyo tu kutegemea maji. Niahidi hili. 
ITUNDA: Sina haja ya kuahidi hilo kwani mimi naamini 
maji. Au uniambie sasa hivi kuwa maji haya hakutoa 
Hongo, umeyatoa wewe mwenyewe na umetudanganya. 


(Kimya) 
INJEKETILE: Nipe siku moja. 
UNDA: Haiwezekani. Siwezi. Njoo useme na watu 


1 JEKETILE: (baada ya muda) Vema, nitakuja. 

ONYESHO VII 


Watu wengi wanacheza likida kama askari, wengi wao wana 
bunduki. Wengine wanatazama. 


KITUNDA: Nyinyi nani? 

WATU; Sisi mibaazi. 

KITUNDA: Eh? 

WATU: Mibaazi. 

KITUNDA: Na kama mibaazi... 

watu: Tutatambaa! Tutatambaa! Tutatambaa! Tuta- 
tambaa! 


Huku wananyemelea adui wanatambaa. 


KITUNDA: Simama! (Wote wanasimama—kwa pamoja. 
Ngoma inakatwa.) 

KITUNDA: Sasa tungoje—tungojee Kinjeketile. (Katika 
kungoja watu wanaongea.) 

MTU 1: Akisha kusema nasikia tunakwenda kufanya kafala. 

MTU 11: Mimi nimeleta kuku—weusi. 

MTU mi: Lazima umepata taabu sana, njaa kama hii 
kupata kuku! 

MTU 1: Yule bwana unamuona—Mzalamo yule? 

mtu li: Aa? 

mtu 1v: Katoka huko kuja kutuunga watu. 

mtu 1: Tayali bwana. Haki tena, basi kuchelewesha 
chelewesha mambo tu. 


(Kinjeketile anaingia.) 


mtu 1: Kinjeketile? Mbona hivi leo; kabadilika ata 
mwendo—iye yeye. 

MTU 1: Ndiye. 

KITUNDA: Simama sawa! (Watu wote wanasimama sawa.) 

KINJEKETILE: Watu wote tunajiona leo tayali. Sikilizeni, 

leo nimekuja kuwaelezeni kuwa ingawa kweli tunao hapa 
watuchungu nzima... 

MTU li: (anaongea na mwenziwe) Sauti yake imebadilika, 
sisikii kitu. 

KINJEKETILE: Sikilizeni—Jambo kubwa ninalotaka kuse- 

ma ni kuwa Nzungu afukuzwe lakini kabla kufu- 

kuzwa... 

NGULUMBALYO: Lini? Sisi tuko tayali—tunangojea. 

KINJEKETILE: Bado hamuko tayali. 

WOTE: Tuko tayali! Tuko tayali! Tuko tayali! 

MACHELA: Sema tuanze vita. 

KINJEKETILE: Ngojeni kidogo, wakati kalibu utakuja. 

Sasa tufanye kafala—na kuabudu. 

NGULUMBALYO: Sasa ni wakati wa kupigana, sio kufanya 
kafala. Kesho zamu yetu kulima shambani. Kama 

— hatukukata shauli, tutachelewa! Nasema—tuanze! 

WOTE: Tuanze! Tuanze! Tuanze! Tuanze! 

KINJEKETILE: Ngojeni. Hamujui, halaka halaka haina 

— balaka? Kumbukeni pengine kutakuwa na vifo. 

BWANA: Vifo? Haiwezekani kufa ntu. Tunayo maji ya 

maisha. Bwana nanna gani? (Kwa nguvu) Maji! 

WOTE: (wanaitikia) Maji! Maji! Maji! 

KINJEKETILE: Ngojeni—Kitunda waambie ... (maneno 

—yanafunikwa na...) 

WOTE: Maji! Maji! 

BWANA 11: Kwanza shamba la Kinoo! 

BWANA III: Vita vimeanza! 

BWANA IV: Ua udongo mwekundu! 

BWANA 1: Halibu shamba! 

wote: Kata! Chinja! Maji! Maji! 

; Kinjeketile anajaribu kuwazuia. Hawezi. Wanaondoka wana- 

mwacha. Kitunda anasita kuwafuata watu, anataka kwenda 

kwa Kinjeketile. 

KINJEKETILE: Wafuate watu, nenda wafuate. Kumbuka 
nilivyokuambia—waongoze washinde. 


Kitunda anaondoka. Kwa mbali tunasikia kelele—' Maji, 

Maji, Maji ya maisha ... maji ya maisha'. 

KINJEKETILE: Neno ... Binadamu huzaa neno ... 
likamuangusha aliyelizaa. 

Tunasikia nyimbo—'Maji, Maji, Maji, Maji ...”. Halafu 

giza taratibu. 
















itunda mbele ya jukwaa. Anawaeleza waliohudhuria. 


ITUNDA: Sikujua nini kilitokea. Sote tulikuwa mala moja 
tunataka damu, tunataka kuua, tunataka kubomoa. 
Fikla zetu zililala, na kisasi cha miaka mingi kilituvaa 
kwa mala moja. Tukataka malipizo. Na sisi tupige kama 
tulivyopigwa, tuuwe kama tuulivyokuwa tunauliwa. 
Katika nchenko huu wa damu tukaanza vita. Siku- 
mbuki kutoa amli lakini vijana wawili, Ngulumbalyo 
Mandai na Lindimyo Machela, waliliingia shamba la 
Bwana Kinoo wakavulugavuluga. Walikata miti ya 
pamba kwa hasila ile ile. Njelumani alivulumisha kiboko 
katika ngozi nyeusi. Katika kila pigo vijana wetu wali- 
kuwa hawakati miti ya pamba bali miili ya Wajelumani. 
Chuki na gazabu iliyotujaa! 

Vita vikaanza. Alikuwapo Mualabu mmoja Kibata 
Akida—yeye na watu wake—tukachukua duka lake na 
mali yake. Nikawaambia wenzangu kuwa tunyamazishe 
kuzulumu mali ya watu. Kinjeketile aliweka mwiko. 
Wenzangu wakapuuza. Miteja ikalala. Kisha nikaanza 
kupata wasi wasi. Watu wetu walizulika na lisasi. Siyo 
wengi, lakini ilinitia wasi wasi. Kalibu kufika Nzizima 
tulipoteza tena watu katika mapigano. Siku ile tuliyofika 
Nzizima, huku tunangojea Kibasila, maneno yakaanza. 

ONYESHO UU 


Watu wamekaa, wamejitapakaza wanamsubiri Kibasila. 
Wanaonekana wamechoka. 


BWANA 1: Hakuna alama ya Kibasila au watu wake. 

NGULUMBALYO: Kama hawaji, twendeni. Si lazima 
tuwapate, sisi tunatosha. Tumeshinda mwingi. Ikiwa 
tumeshinda mala moja, tutashinda tena. Bwana Kitunda, 
toa amli tuondoke. 


(Kimya) 


Acha kujitengatenga na kunung'unikanung'unika. Au 

unaogopa sasa. Anaogopa! Toka mwanzo alikuwa 

muoga! Yeye na yule muongo Kinjeketile njia moja! 
BWANA 1: Muache. Huoni ntu hataki kukujibu? 


(Wote wananyamaza kimya kwa muda mrefu.) 


Naona afazali tuntume ntu kwenda kuwaeleza kuwa 
tunawangojea. Au nitakwenda mwenyewe. 

KITUNDA: Unafikili wao hawajui kama tumekuja ? 

MJUMBE: Kwa nini hawaji? Labda hawamtambui Hongo? 
Wamegairi? 

KITUNDA: Au wamesikia kuwa watu wamekufa. 

NGULUMBALYO: (anapiga kelele) Muongo hakuna ntu 
aliyekufa! Nsikizeni huyu ntovu wa imani! Unakufulu 
kabisa, sema tena tukusikie! 

KITUNDA: Watu wamekufa. 


(Ngulumbalyo anamwendea kumpiga.) 
NGULUMBALYO: Sema tena kama wewe mwanamume. 
(Mjumbe wa Wazaramo anaingilia.) 


MJUMBE WA WAZARAMO: Haifai, haifai jamaa. Kitunda 

ni mkubwa wetu. Hapa leo kumfanyia hivi haikupendeza. 
Hasa kutoka kwenu nyie. Wewe ilikuwa umheshimu 
kiongozi wako kama wewe unavyoheshimiwa. Uki- 
mzarau wewe, je, wengine itakuaje ? 

ITUNDA: Sijali kama yeye ataniheshimu au atafata amli 
yangu—yeye na kikundi chake. Ndogo wa moyo. Bado 
kijana, na damu inayochenka mishipani mwake inampa 
taabu. Toka tulipotoka Somanga amekuwa kichwa 
kikubwa. Na mimi mwenyewe nimemfundisha kushika 
silaha! 

IGULUMBALYO: Shika silaha nikuonyeshe nani anaweza 
kuitumia, muoga we! Machela, mpe panga mwananke 
huyu. 



















(Machela analeta silaha.) 


MJUMBE: Basi, basi—rudisha, rudisha panga hizo! 

ITUNDA: Mimi sitaki kupigana. Lakini nataka kusema 
maneno ambayo sote tunayajua lakini hatutaki kuyasema. 
Watu wamekufa, na watu hawa walikunywa maji ya maisha. 


(Kimya) 


IGULUMBALYO: Hawa watu walikunywa lakini hawa- 
kuweka miko. 

ITUNDA: Kama waliweka miko au hawakuweka miko, 
hilo si jambo kubwa. Jambo kubwa ni kwamba watu 
waliokunywa maji wamekufa. Kwa hiyo ntu anaye- 
kunywa maji anaweza kufa. 


(Watu wote wamesimama, wanakuja kwa Kitunda.) 


GULUMBALYO: Nsikilizeni kiongozi wenu anavyosema! 
Anakufulu! Hatukupewa maji na wazee? 

ATU: Ndiyo—tumepewa—Ndiyo. Maji tumepewa, maji 
ya maisha! 

NGULUMBALYO: Tunaweza kuwa na imani na kiongozi 
nanna hii? Asiyeamini wazee? 

MACHELA: Hatuwezi! Si kiongozi! 

watu: (mmoja mmoja) Si kiongozi! Ngulumbalyo 
tuongoze! Ndiyo tuongoze! Tumsikilize Kitunda— 
sema. 

KITUNDA: Sikilizeni. Tumetawanyika. Sisi kwa sisi tuna- 
gombana. Hatuna nguvu. 

NGULUMBALYO: Tunazo nguvu. Je, maji hatuna? 

watu: Tunayo! 

NGULUMBALYO: Na ndugu zetu Wazalamo watatupa 
nguvu zaidi. Udongo mwekundu ataondoka. Tuta- 
mfagilia mbali pwani. 

watu: (kelele na vigelegele). 

KITUNDA: Sote hapa tunataka tumuondee... 

watu: (kelele). 

WENGINE: Msikilizeni Kitunda. 

KITUNDA: Sote tunalo shauli moja lakini... 

NGULUMBALYO: Hapana! 

watu: Ndiyo! Hapana! Hapana! 

WENGINE: Ngojeni, sikilizeni kwanza. 

BWANA: Watu wanakuja. 


(Wote wanatazama.) 


NGULUMBALYO: Nilikuambieni je—huyo anakuja. Siku- 
sema mimi hapa kama Kibasila atakuja, naye huyo. 
Kuweni tayali kumpokea. 


(Kibasila na watu wake wanaingia.) 


NGULUMBALYO: Chifu ... Oyee! 
woTE: Oyee! 

NGULUMBALYO: Maji! 

woTE: Maji! 

IBASILA: Nakupeni mkono wa amani. 

GULUMBALYO: Kalibu ndugu mwema. Kalibu. 
IBASILA: Wewe Bwana Kitunda? 

GULUMBALYO: Mimi Ngulumbalyo Mandai—Mma- 
tumbi. 

IBASILA: Bwana Kitunda yuko wapi? 

ITUNDA: Mimi Kitunda. 

IBASILA: Tumesikia ushujaa wako. Na sisi tumekuja 
kuunga mkono. (Baadhi ya watu wanarukaruka kwa 
furaha. Kitunda na Kibasila wanapeana mikono na 
kuamkiana.) 

IBASILA: Tumepata habali kamili kwa ntu wako—ni 
kama vile vile tulivyozania (anamwambia mjumbe). 
ITUNDA: Sikilizeni. Leo tumepata nguvu mpya. Leo 
tumepata moyo mpya. Tumeungana kwa imani na 
mapenzi. Muungano huu bila shaka utaleta ushindi, 
ikiwa tutatumia nguvu zetu kwa busala, ikiwa tutakuwa 
kitu kimoja, mwili mmoja, ikiwa tutafuata amli moja. 
Ikiwa askali katika vita anafanya atakavyo, basi mwisho 
mbaya. Na lazima tujilinde na mwisho mbaya. 
Tupunzike leo—tujuane na ndugu zetu, tucheze likida, 
kila ntu ajisinge na maji, kesho tunaelekea aliko adui. 
Kalibuni ndugu zetu (kwa wageni. Wanaongea, wana- 
peana mikono, ngoma zinaletwa, wengine wanapumzika. 
Ngulumbalyo na Machela wanaonekana pamoja wana- 
nong'ona huku wanaondoka kwenda kando). 


(Giza) 


NYESHO II 


lahenge. Mbele ya boma la Wajerumani. Jeshi la Kitunda 
/ na tayari kuanza vita. 

KITUNDA: Tumefika kalibu ya mwisho. Tuufanye huu 
ndio mwisho wao, sio mwisho wetu. Bado ngome nne 
tu za Wajelumani. Tukiichukua hii, Udongo mwekundu 
atakuwa amekwisha—hayupo. 


(Furaha na mapendekezo kutoka kwa waliopo.) 


Lakini, lakini hapa ndiyo mahali penye bunduki kubwa; 
watu waliomo ndani ni kidogo. Wajelumani na wafuasi 
wao hawafiki hata lobo yetu. Lakini jambo la kuogopa 
ni bunduki kubwa. 

NGULUMBALYO: Kwa nini bunduki kubwa iogopwe na 
sisi tunayo silaha yetu kubwa vile vile—maji? Hatu- 
kuambiwa kuwa mwenye kupata maji hatazulika na 
lisasi? Sasa unatuambia nini? Au huamini? 

(Kimya) 
Hawezi kujibu. 

KITUNDA: (pole pole) Watu wengi wamekufa, na watu 
wale walikunywa maji. 

NGULUMBALYO: Hawakunywa, waongo. Wengine katika 
wao walikunywa lakini hawakufuata miko. Baada ya 
vita walikuwa wanachukua mali za watu, bibi za watu na 
mengineyo; na haya yote yalikuwa miko. 

KITUNDA: Haya tumeyaongea, sio mala moja au mbili. 
Sasa sio wakati wa kuyaongea tena. Kuna vita mbele 
yetu na sitaki watu wafe kwa ajili ya ujinga wetu. 

NGULUMBALYO: Ujinga? Maji ujinga?! 

kitunda: (kwa sauti kali na ya juu kabisa) Nyamaza! 
Mimi nimepewa ukubwa kuendesha na kusimamia vita 
hivi. Na vita hivi vitapiganwa kama mimi nitavyosema. 
Au niondoeni cheo hivi sasa. 


(Kimya) 


Tutagawanyika sehemu tatu. Kibasila na watu wako 





kwa 

utanshambulia adui kutoka machweo ya jua, Ngula 

— mbalyo na watu wako utamuendea katikati, Mimi wa ha 

| nusu ya watu wangu tutabaki hapa hapa, Nusu ya watu 
wangu wataanza mashambulio ya adui kutoka matokeo 

Oya jua. Hawa watashambulia wazi wazi lakini jua lita 

wasaidia. Majelumani watakuwa hawaoni sawa sawa, 
Ngulumbalyo—wewe na watu wako mutakata matawi 

Oya miti, kila ntu atakuwa na tawi moja, mutakwenda 
pole pole huku munajificha nyuma ya matawi, Maje- N 

—lumani hawatakuoneni. Wataona mwitu tu, Nusu ya 
watu wangu watakuwa wameshaanza mashambulio, 

Wewe ukisikia mashambulio yameanza utaanza kunjo- 
ngelea adui pole pole huku munajificha nyuma ya majani, 

Bwana Kibasila, wewe utangojea. Ukishasikia Ngulu- 
mbalyo ameanza mashambulio, basi na nyinyi muta- 
shambulia. 

Nimemaliza niliyotaka kusema. Je, kuna maswali? 
Hakuna. Mimi nakwenda kuonyesha watu wangu 
watapoanzia vita na watakavyoanza vita, (Anawaita 

wote—wakubwa wa Wakichi na Wangindo.) Njoni. 
Nifateni na nusu ya watu. 


(Kitunda anaondoka.) 


IBASILA: (anaongea na mtu karibu yake) Waambie watu 
wetu habari, mutanikuta huko mbele. Ngulumbalyo 
nitangojea alama fulani kutoka kwako. Kama sikupata, 
nikisikia umeanza kushambulia tu, na sisi tutafuata. 
Ushindi! 
ULUMBALYO: Ushindi! (Anawageukia watu.) Nyinyi 
nani? 
yatu: Sisi mibaazi. (Wanasimama kijeshi.) 
GULUMBALYO: Eh? 
ATU: Mibaazi. 

NGULUMBALYO: Na kama mibaazi... 
watu: Tutatambaa! 

NGULUMBALYO: Eh? 

watu: Tutatambaa! 

NGULUMBALYO: Mumechukua nini? 
watu: Miyanzi! (Wanaonyesha bunduki.) 
NGULUMBALYO: Miyanzi? 

waTu: Miyanzi! 

NGULUMBALYO: Ya kufanyia nini? 
watu: Kuua! 

NGULUMBALYO: Kuua? 

watu: Kuua! 

NGULUMBALYO: Twendeni kuifanya kazi. Maji! 
watu: Maji! 

NGULUMBALYO: Maji! 

watu: Ua! 

NGULUMBAaALYoO: Ua! 


Wanaondoka. Mara, Kitunda na mtu mmoja wanarudi. 
KITUNDA: Waambie watu wetu waliobaki wakae tayali. 


Anakwenda mwisho wa jukwaa anatazama boma la Wajeru- 
mani. Mara yule mtu amerudi. 


MTU 1: Watu wapo tayali. 
(Mara mtu mwingine anaingia.) 


MTU II: Watu wameanza mashambulio. 

KITUNDA: Najua. Naona kutoka hapa. Inaonyesha kama 
tuliyosikia si kweli. Wajelumani wanatumia bunduki za 
kawaida. Ikiwa hivi bila shaka tutaikamata Mahenge 
leo au kesho. 


(Giza mara moja, halafu taa.) 


KITUNDA: (kwa waliohudhuria) Hivi ndivyo tulivyofikilia. 

Lakini tulikosa. Ngulumbalyo na watu wake wakaanza 
kuvamia boma bila kuchukua nazali yoyote. Tulifikilia 
kuwa habali ya bunduki kubwa yote ilikuwa uwongo. 
Mala ilianza kutema lisasi. Ngulumbalyo na watu wake 
huku wanaimba Maji! Maji! Hawakukimbia wala kuji- 
ficha. Walikwenda moja kwa moja. Mmoja baada ya 
mmoja—watu zaidi ya elfu walikufa. 

Kibasila kusikia vile naye akavutwa na hamaki, na 
uchawi wa nyimbo. Watu wake wakasahau yote tuli- 
yopanga wakaanza kwenda kulishambulia boma huku 
wanaimba, Maji! Maji! Huku wanafyekwa na lisasi. 
Nilituma watu kunyamazisha uwenda wazimu huu, 
lakini wapi? Nikenda mimi mwenyewe lakini hakuna 
aliyekuwa mwenye akili—hakuna aliyenisikiliza. 
Tulipoteza katika kikundi chetu watu zaidi ya elfu moja 
na mia mbili. Tuliobaki tulikuwa wenda wazimu, wengine 
walipigwa bumbuazi, wengine walikuwa wanapiga kelele, 
Kinjeketile ametudanganya! huku wanalia, lakini machozi 
yalikuwa taabu kutoka. 

Wengi katika sisi tuliona kupigana hakuna maana tena. 
Tukakamatwa, wengine wakakimbia. Tulipofika ndani 
ya boma habali mpya ilikuwa inatungoja. 








Sehemu IV 


ONYESHO | 


Ndani ya ngome. Kinjeketile, uso na mwili wake una damu 
tupu. Inaonyesha kapigwa sana. Wanapoingia kina Kitunda, 
Kinjeketile hana fahamu. Watu wanaingia. Kila mtu ana 
tabia mbalimbali. Wengine wamehuzunika sana. Kitunda 
anakwenda kukaa peke yake, karibu na Kinjeketile. Wengine 
wanaingia huku wanaongea kama hakuna kitu kikubwa 
kimetokea. Wengine wanaimba nyimbo za huzuni. Wengine 
wamepigwa bumbuazi. Wamekaa vikundi vikundi. Kitunda 
anamtazama Kinjeketile. Pole pole anamtambua kuwa ni 
Kinjeketile. 


BWANA 1: Nani unayemtazama hivyo? 
(Kitunda hajibu. Anaogopa.) 


KIBASILA: Nani huyo? (Wanakuja kumtazama.) 

KITUNDA: (huku anawazuia kuja karibu, anapiga kelele) 
Askali! Askali! 

MTU 1: Ana wazimu. Nani anamzuia hivyo? (Wanataka 
kumpita kumtazama yule mtu.) 

KITUNDA: Apana! Askali! Askali! 


Watu wamemkaribia Kinjeketile na wamemtambua. 


mtu 1: Kinjeketile. 

mtu 11: Kinjeketile. 

mtu ii: Kinjeketile! (Wanakuja.) Muuwe! Muuwe! 
Muuwe! (Kitunda anawazuia. Askari anapiga risasi kwa 
nyuma, wote wamenyamaza.) 

ASKARI: Rudini mulipokuwa. Kaeni. (Wanarudi, wanakaa.) 
KITUNDA: Kwa nini kapigwa nanna hii? 

ASKARI: Daudi! 

DAUDI: Afandi! 

ASKARI: Mtie maji huyu. 






















; (Daudi anamwagia maji Kinjeketile.) 
ASKARI: Amekataa? 


Kitunda amepigwa bumbuazi. Afisa wa Kijerumani na askari 
wawili wanaingia. Askari wamechukua viboko. 


AFISA WA KIJERUMANI: Muamshe. (Kinjeketile anajaribu 
— kusimama.) Kesho utasema. Utawaambia watu kuwa maji 
ni uwongo. 


injeketile anatikisa kichwa. Anapigwa tena. Anaanguka 
pole pole. Anajaribu kuinuka, nguvu hana. 


AFISA: Kesho utasema. Mbele ya watu. Utawaambia kuwa 
maji ni uwongo. 


Kinjeketile anatikisa kichwa. Afisa anatoa ishara ili Kinjeke- 
ile apigwe. Askari anampiga. Anamnyamazisha. Afisa 
anatoa ishara atiwe maji. Anatiwa maji. Kinjeketile anapata 
fahamu. Anajaribu kusimama. 


AFISA: Kesho utasema, utawaambia watu kuwa maji ni 
uwongo. (Anatikisa kichwa.) 

AFISA: Ukisema kuwa maji ni uwongo, hawa watu wote— 
| watoto na wanawake—tutawaachia. 


ijeketile anawatazama watu. Anamwona Kitunda. Anasi- 
nama, wanatazamana kwa muda mrefu. Anawatazama 
wafungwa wengine. 

MTU I: Sema, kama utasema! Au kwa sababu sisi si 
Wamatumbi wenzio? 

mtu li: Hawa Wamatumbi wametutia sisi taabuni, sasa 
neno moja linawashinda. 

MTU HI: Sema! Tuna watoto sisi. Tufikirie. Wafikirie 
watoto! 

MTU I: Sema! 

askari: Kelele pale! 


(Kimya) 


KITUNDA: Bwana nkubwa, nipe nafasi kuongea naye. 
Bila shaka yoyote atakubali tu. Nitamuomba mimi. 
Atakubali. Tafazali. Tafazali. 

AFISA: Vizuri. 

KITUNDA: Ingekuwa vema tungekuwa peke yetu. 

AFISA: Askari—toa nje watu wengine. (Watu wanatolewa. 

Kitunda na Kinjeketile wapo peke yao, wanapeana mikono 

kwa nguvu.) 

KITUNDA: Ulifikaje huku? 

KINJEKETILE: Wiki baada ya kuanza vita, Wajelumani 
walikuja kunikamata. Nimehamishwa boma mbili— 
hii ya pili. 

KITUNDA: Kuna watu wengi ambao unaweza kuwaokoa 
wakenda kwao. 

KINJEKETILE: (kwa sauti kali) Nyamaza! Usiseme kitu. 
Tuongee jambo lingine. 

(Kimya) 
Ulijalibu niliyokuambia ? 

KITUNDA: Hakuna aliyenisikiliza. Ingekuwa wange- 

aa 


KINJEKETILE: (haraka) Hakuna majuto. Hakuna majuto. 
Limefanyika basi. 


(Peke yake) 


Neno likintawala ntu badala ya ntu kulitawala neno... 





Kinjeketile 49 


KITUNDA: Utasema kesho kuwa... 
KINJEKETILE: Sitaki kuongea habali ya kesho! 
KITUNDA: Utaongea. 

KINJEKETILE: Sitaki! 

KITUNDA: Utataka! 






















(Kimya) 


KINJEKETILE: Wao wanataka niseme kuwa maji yalikuwa 
uwongo. Kwani la uwongo nini hapo? 
ITUNDA: Maji, yalikuwa kweli? Wewe unaamini? 


(Kinjeketile anacheka.) 


INJEKETILE: Unajua kesho watasema nini? Bwana afisa 
atawaambia watoto—watoto wetu Kitunda—atawa- 
ambia kuwa tuliyofanya sisi makosa. Kupigana makosa? 
Kupigania nchi itakuwa makosa? Anataka na mimi 
ninsaidie niseme kweli tulikosa. Hapana. Kesho niki- 
sema, watu kusini, kaskazini, wataacha kupigana. 
Watakuwa hawana moyo. Hapana! Sitasema neno hilo. 
Neno limeza iwa. Watoto wetu watawaambia watoto 
wao neno hilo. Wajukuu wetu watalisikia. Siku moja 
neno hilo halitakuwa ndoto, bali ukweli. 


(Askari anaingia.) 


SKARI: Tayali? Mumekwisha? 
INJEKETILE: Tayali. 
ITUNDA: Neno gani? 


(Kinjeketile hajibu.) 
ISA: Amekubali? 
(Kitunda anatikisa kichwa.) 


(Giza) 

Watanzania wanavikumbuka sana vita vya Maji Maji 
baina ya Watanzania na Wajerumani katika mwanzo. ji | 
wa karne hii. Damu ya Watanzania iliyomwagika 
katika vita hivyo ilikuwa wino ghali ulioandikia | 
kurasa za historia. Watanzania walikufa kwa maeli 
Walikufa kwa sababu Wajerumani walikuwa na sila: 
bora, na walikufa kwa sababu waliamini kuwa risasi , 
Wajerumani hazitawadhuru. Imani hii ilitiwa mioyo... 
mwao na mganga aliyekuwa akiitwa Kinjeketie. 
Mchezo huu uliotungwa na Hussein unafasiri vita | 
hivyo na kutupa undani wa vitendo vilivyosabarisha j ; 
mauti ya maelfu ya watu. MA 
Kinjeketile aliwapa watu maji—alama ya umoja, n: 
ya mauti, na roho ya mapenzi. Aliyaambia makabil' 
yaungane na yajitayarishe kupambana na Wajeruman: ji 
Chini ya Kinjeketile watu wakawa kitu kimoja, tayari 1 ha 
kuingia vitani. Wakangoja amri kutoka kwa Kinjeke 
kuanza vita. Amri haikutoka. Watu wakajiuliza: ; 
“Tunangoja nini? Maji tunayo. Hongo yupo 
kwetu' n.k. Katika vumbi la shangwe na imani, vita ; 
vikaanzwa. MA 
Picha juu ya jalada la mbele: C. Mallywanga ali. 
cheza mahali pa Kinjeketile katika mchezo wa kwanza | 
uliochezwa Chuo Kikuu, Dar es Salaam. hi 
(Picha imepigwa na R.A. Payne| 

